બીજું જ લખાણ સ્વામી આનંદથી સામે છેડે બેસે એવા વ્યક્તિત્વ વિશે છે : ઈંદિરા ગાંધીની એક વિરલ શબ્દછબિ લેખકે ઝડપી છે અને એપણ ક્યારે? કટોકટીવાળો એ સમયગાળો. ઈંદિરા ગાંધી એ વિષમકાળમાં રાજકારણના આટાપાટામાં ડૂબોડૂબ. એ કાળે એમણી પોતાની ઊંડી કલા-અભિરુચિની પિછાન કરાવી. દેશના એક મોખરાના તસ્વીરકાર લેખે અશ્વિન મહેતા ઈંદિરાજીના પરિચયમાં આવે છે. એ પિછાન વિશે બયાન અહીં પેશ છે એ તો શબ્દોમાં, પણ અશ્વિનભાઇએ કેમેરા વડે એ નારીની તસ્વીર લીધી હોત તો તેને પણ ઝાંખી બનાવી દેત એવું લાજવાબ શબ્દચિત્ર લેખકની કલમમાંથી સર્યું છે.